Alaquàs celebra el I Festival de hip hop de la ciutat el dia 21 de gener al parc de la Sequieta
20/01/2006 10:42:00

# Alaquàs celebra el I Festival de hip hop de la ciutat el dia 21 de gener al parc de la Sequieta

*   20/01/2006 10:42:00
*   [Imprimir](#)
*   Compartir
*    https://www.alaquas.org/documento.asp?id\_do=9747

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9747%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20el%20I%20Festival%20de%20hip%20hop%20de%20la%20ciutat%20el%20dia%2021%20de%20gener%20al%20parc%20de%20la%20Sequieta)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9747/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9747/9747_Form_4.jpg)](https://www.alaquas.org/ficheros/documentos/2006/2/9747/9747_Form_10.jpg "<a href='https://www.alaquas.org/ficheros/documentos/2006/2/9747/9747_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra el I Festival de hip hop de la ciutat el dia 21 de gener al parc de la Sequieta</a>")

El grup Solo los Solo, número 1 del hip hop nacional, serà el convidat estel·lar

Aquest cap de setmana Alaquàs acollirà els millors grups del hip hop espanyol en la celebració del primer Festival de Hip Hop del municipi. Les actuacions començaran a les 21:30 hores del dissabte 21 de gener i acabaran amb l'actuació de Solo los Solo, millor grup de hip hop del panorama nacional. L'espectacle també comptarà amb les actuacions de Zenit, NomadaSquaD i nombrosos grups convidats. El festival tindrà lloc al parc de la Sequieta d'Alaquàs i l'entrada serà gratuïta.

Solo los Solo va nàixer com a grup el 1988. Està format per Juan Solo i Griffi, acompanyats per Bass Basilio. Han passat per festivals tan diversos com el Viña Rock, Sónar, Monegtos Desert, BAM o Periferias, i ara estaran presents al festival de Hip Hop d'Alaquàs. Amb el seu primer àlbum "Retorno al principio" es donaren a conèixer en 1998, i després han editat dos discos més, "Quimera" el 2001, i el seu últim treball "Todo el mundo lo sabe" el 2005. La seua música es caracteritza per l'experimentació, la innovació i els nous sons.

El primer grup en actuar serà NomadaSquaD, els quals presentaran el seu disc "Destellos de fe", treball elaborat al llarg d'un any i mig i que consta de tretze talls. El nou projecte d'aquest trio compta amb les col·laboracions de Korazon Crudo, Artes, Hammurabi, Mandamás, Zenit, CQD, Jackobo, Magnánimos y Peroutzy. En els últims temps, NomadaSquad ha actuat amb grups de la talla de Hablando en Plata, Duo Kie, Shotta, Tremendo Menda, Korazon Crudo, Extralargos, Doble Xl, 24 Kilates, THHC i Stigma Liriko.

El concert oferit pel grup Nomadasquad comptarà amb la col·laboració de les nou agrupacions nacionals i estrangeres, anteriorment mencionades, que han participat en el seu disc "Destellos de fe". Artes 1/29 provenen de Torrejón (Madrid) i són coneguts per les seues aparicions en discos molt sentits com 995, Dj Yulian 'Shock' o Zenit 'Producto Infinito'. Este grup forma part del 'Quijote hip-hop', espectacle homenatge a aquesta obra de Cervantes, que aglutina Hip hop, BreakDance, Graffittis i Djs en una sola obra. Korazón Crudo són de Azuqueca (Madrid) i també formen part del 'Quijote hip-hop', ara presenten 'Un  Amor, una Vida Dedicada', el seu primer treball editat en forma Maxi per Zona Bruta. Hammurabi provenen de Torrejón (Madrid) i estan ultimant els detalls per traure al mercat el seu primer Maxi editat per Angel Face Records. El grup Magnanimos està format per dos artistes que també provenen de Torrejón (Madrid). Aquesta parella ha gravat molts temes per al col·lectiu RapFusion. Peroutzy prové de París (França) i forma part del col·lectiu RDB, els quals trauen un àlbum aquest mes. CQD duen vuit anys en el món del rap i són valencians de Mislata. Altre valencià que participarà al festival serà Jackobo, nou component de 24 Kilates. El barceloní Mandamas està preparant un LP i és conegut per el seu projecte 'No voy a Cambiar 2003'.

Després de l'actuació del grup local amb totes les agrupacions acompanyants, pujarà a l'escenari Juan González, conegut com  Zenit, que en el 2005 va presentar el seu últim disc "Es el momento". Zenit prové de Alcorcón (Madrid), en el seu palmarès compta amb tres projectes, el primer autoeditat al 2003 i anomenat "Producto Infinito", el segon és una reedició del primer disc amb tracks inèdits, feta per Zona Bruta, i l'últim és el presentat al 2005. En el festival també es podran veure exhibicions de Breakdance realitzades per Special -K.